**33.§**

# **Par piedalīšanos privāto izglītības iestāžu finansēšanā**

(S.Velberga)

Izskatot pamatskolas “Universum” direktora Anda Apsīša iesniegumu (reģistrēts pašvaldībā 2014. gada 1. decembrī Nr.1-10.4/1028), noklausoties Ogres novada pašvaldības Izglītības un sporta pārvaldes vadītājas Sandras Gruntes, Budžeta nodaļas vadītājas Silvijas Velbergas sniegto informāciju un pamatojoties uz Izglītības likuma 17.panta trešās daļas 5.punktu, likuma “Par pašvaldībām” 21. panta pirmo daļu,

**balsojot: PAR –** 15 balsis (E.Bartkevičs, A.Ceplītis, E.Dzelzītis, V.Gaile, E.Helmanis, R.Javoišs, S.Kirhnere, J.Laizāns, M.Legzdiņš, A.Mangulis, Dz.Mozule, M.Siliņš, L.Strelkova, I.Tamane, I.Vecziediņa), **PRET** – nav, **ATTURAS** – nav,

Ogres novada dome **NOLEMJ:**

1. Piedalīties privāto izglītības iestāžu, kuras sniedz obligātās pamatizglītības iegūšanas pakalpojumu Ogres novada pašvaldības administratīvajā teritorijā deklarētajiem izglītojamajiem (noteiktajā izglītības ieguves vecumā, bet ne ilgāk kā līdz 18 gadiem), līdzfinansēšanā uz savstarpēju līgumu pamata.
2. Noteikt, ka līdzfinansējuma apmērs vienam izglītojamajam privātajās izglītības iestādēs obligātās pamatizglītības programmas apguvei ir atbilstošs Ogres novada pašvaldības vispārējās izglītības iestādēs attiecīgajā budžeta gadā aprēķinātajām zemākajām izmaksām vienam izglītojamajam mēnesī (saskaņā ar izdevumu tāmi).
3. Kontroli par lēmuma izpildi uzdot Ogres novada domes priekšsēdētāja vietniecei izglītības, kultūras un veselības lietu jautājumos Inetai Tamanei.